**„KŪRYBIŠKŲ SUSITIKIMŲ FESTIVALIS „PABRAIDOM“**

Projekto Nr. ŠVEN-LEADER-6b-kV-13-1-2020

|  |  |
| --- | --- |
| **Projekto vykdytojas** | Švenčionių r. Pabradės meno mokykla |
| **VPS prioritetas** | VPS prioritetas „Socialinės ir ekonominės veiklos plėtra, skatinant bendruomeniškumą, mažinant socialinę atskirtį“ |
| **VPS priemonė / veiklos sritis** | „Kultūros savitumo išsaugojimas, tradicijų tęstinumas“ (LEADER-SAVA-4) / „Parama kaimo gyventojų bendruomeniškumo ir pilietiškumo ugdymui (krašto tradicinių renginių organizavimas, stovyklos, konferencijos, išvykos)“ (LEADER-SAVA-4.1) |
| **Vietos projekto įgyvendinimo laikotarpis** | Nuo 2020 m. rugpjūčio 3 d. iki 2021 m. liepos 23 d. |
| **Bendra vietos projekto vertė, Eur** | 10 000,00 Eur su PVM |
| **Paramos suma, Eur** | 9 500,00 Eur su PVM iš Europos žemės ūkio fondo kaimo plėtrai ir Lietuvos valstybės biudžeto lėšų |
| **Paramos lyginamoji dalis, proc.** | 95 proc. |

**Projekto tikslas** – kurti santykių kultūrinėje įvairovėje grįstą krašto tapatumą, sudarant sąlygas įvairaus amžiaus ir tautinės kilmės miesto bendruomenės meniniam bendradarbiavimui.

**Projekto uždaviniai:**

1. Suorganizuoti tradicinį miesto bendruomenę buriantį festivalį.

2.Organizuoti socialinių diskusijų komunikacijos kampaniją, kuri skirta paskatinti bendruomenės diskusijas apie krašto kultūrinio tapatumo puoselėjimą, bendrų kultūrinių ir meninių veiklų įtaką bendruomeniškumui.

**Laukiamas rezultatas**: projekto įgyvendinimo metu bus suorganizuotas kūrybiškų susitikimų festivalis „Pabraidom“. Festivalio programą sudaro dvi dalys: socialinių diskusijų kampanija ir festivalio renginių programa. Socialinių diskusijų kampanija, skirta paskatinti bendruomenės diskusijas apie krašto kultūrinio tapatumo puoselėjimą, bendrų kultūrinių ir meninių veiklų įtaką bendruomeniškumui, bus vykdoma nuo liepos iki lapkričio mėn. Festivalio renginių programa truks dvi dienas: pirmą dieną - apskrito stalo diskusija „Pabradės tapatybės projektas“ ir tautinio šokio dirbtuvės-vakaronė, o antrą dieną - orkestro muzikantų ir šokių kolektyvų muzikinės kolonos eisena, orkestrų ir šokių kolektyvų koncertinė programa Dubingėlės skvere ir koncertas Žemutiniame parke. Renginių programa prasidės apskritojo stalo diskusija ,,Pabradės tapatybės projektas“. Diskusijoje dalyvaus Pabradės gyventojai, kultūros, švietimo, vietos valdžios atstovai, jaunimo lyderiai. Siekiant didesnio renginio žinomumo vyks diskusijos tiesioginė transliacija meno mokyklos *Facebook* socialiniu kanalu. Po diskusijos Pabradės Kultūros centre vyks tautinio šokio dirbtuvės-vakaronė. Vakaronė skirta vidutinio amžiaus gyventojams. Dalyviai mokysis lietuvių ir lenkų tautinius šokius (du užsiėmimai). Antra festivalio diena prasidės išskirtiniu reginiu, kurį kurs Pabradės fanfarinis orkestras kartu su LR vidaus reikalų ministerijos reprezentaciniu pučiamųjų orkestru bei Pabradės šokių kolektyvas „Gelmė“, šiuolaikinio šokio studija „Gama“, Švenčionėlių progimnazijos tautinių šokių kolektyvas „Lašas“, Švenčionių Juliaus Siniaus meno mokyklos tautinių šokių ansamblis „Aukštaitukas“. Orkestro muzikantai ir šokėjai sukurs muzikinę koloną, kuri šokio ritmu judės iš miesto pradžios iki meno mokyklos, kur vyks Gatvės meno kūrinio ant mokyklos sienos atidarymas. Prieš mokyklą esančiame Dubingėlės skvere vyks orkestrų muzikantų ir šokėjų koncertinė programa. Festivalio renginių programą baigs koncertas Žemutiniame parke.